system
Răspunde în limba română, în stilul Wikipedia, cat mai corect gramatical.
user
Ce ar trebui să știu despre Județul Vaslui (interbelic)?
assistant
Județul Vaslui a fost o unitate administrativă de ordinul întâi din Regatul României, aflată în regiunea istorică Moldova. Reședința județului era orașul Vaslui.

Întindere 

Județul se afla în partea central-estică a României Mari, în centrul regiunii Moldova. În prezent, cea mai mare parte a teritoriului lui este inclus în actualul județ Vaslui, părți mai mici fiind incluse în județele Iași și Bacău. Se învecina la nord cu județul Iași, la vest cu județul Roman, la est cu județul Fălciu, iar la sud cu județul Tutova.

Organizare 
Teritoriul județului era împărțit inițial în trei plăși:
 Plasa Crasna,
 Plasa Racova și
 Plasa Stemnic.

Ulterior, teritoriul județului a fost reorganizat, fiind împărțit în alte trei plăși:
 Plasa Movila lui Burcel (cu reședința la Codăești),
 Plasa Peneș Curcanul (cu reședința la Pungești) și
 Plasa Ștefan cel Mare (cu reședința la Negrești).

Populație 
Conform datelor recensământului din 1930 populația județului era de 139.503 locuitori, dintre care: 93,4% români, 3,6% evrei, 2,3% țigani ș.a. Din punct de vedere confesional populația era alcătuită din 95,7% ortodocși, 3,6% mozaici, 0,2% romano-catolici ș.a.

Mediul urban 
În anul 1930 populația urbană a județului era de 15.310 locuitori, dintre care 72,5% români, 21,4% evrei, 3,0% țigani ș.a. Sub aspect confesional orășenimea era formată din 76,4% ortodocși, 21,4% mozaici, 1,1% romano-catolici ș.a.

Referințe

Legături externe 

 Portretul României Interbelice - Județul Vaslui